Τώρα θα πω κάτι για τα κεντρικά πεδία, τους στόχους και την ερευνητική μεθοδολογία που διέπουν την επιστήμη των πολύπλοκων συστημάτων.
Θα ακολουθήσει η προσωπική μου λίστα, αλλά αυτά είναι θέματα που πιστεύω πρέπει να γνωρίζετε,
αν θέλετε να διεισδύσετε βαθύτερα στην έρευνα που σχετίζεται με αυτόν τον τομέα.
Το πρώτο κεντρικό πεδίο είναι η Δυναμική, δηλαδή η μελέτη της συνεχώς μεταβαλλόμενης δομής και συμπεριφοράς των συστημάτων.
Άλλο κεντρικό πεδίο είναι η Πληροφορία, που μελετά την απεικόνιση, τα σύμβολα και την επικοινωνία.
Το πεδίο του Υπολογισμού προσφέρει διαίσθηση στο πώς τα συστήματα επεξεργάζονται την πληροφορία και αξιοποιούν τα αποτελέσματα.
Και τέλος, πρέπει να μάθετε για την Εξέλιξη, που περιλαμβάνει τη μελέτη του πώς τα συστήματα προσαρμόζονται σε περιβάλλοντα που μεταβάλλονται στο χρόνο.
Όλα αυτά τα πεδία αποτελούν ανεξάρτητες περιοχές έρευνας, αλλά ενσωματώνονται στην επιστήμη της πολυπλοκότητας.
Η επιστήμη των πολύπλοκων συστημάτων έχει - τουλάχιστον όπως το βλέπω - δύο διαφορετικούς στόχους,
ή ίσως θα έπρεπε να πω ότι διαφορετικοί ερευνητές έχουν διαφορετικούς στόχους.
Ένας κύριος στόχος είναι η ανάπτυξη μαθηματικών και υπολογιστικών εργαλείων που δίνουν διεπιστημονική διαίσθηση.
Για παράδειγμα, μελετώντας τη συμπεριφορά αποικιών μυρμηγκιών ως εφαρμογή της επεξεργασίας πληροφορίας,
μπορούμε να ρωτήσουμε πώς παρόμοια ή διαφορετική είναι αυτή η επεξεργασία από αυτή που γίνεται σε μια πόλη,
ή μέχρι ποιο σημείο η ροή πληροφοριών στο εγκεφαλικό δίκτυο είναι παρόμοια με αυτήν σε ένα οικονομικό δίκτυο.
Τέτοιου είδους διεπιστημονική διαίσθηση αποτελούν - προς το παρόν - τη μεγαλύτερη επιτυχία της επιστήμης της πολυπλοκότητας.
Θα καλύψουμε πολλά τέτοια παραδείγματα στα μαθήματά μας.
Πάντως, κάποιοι ερευνητές έχουν ακόμα πιο φιλόδοξους στόχους:
την ανάπτυξη μιας γενικής θεωρίας της πολυπλοκότητας, ώστε να συνενώσουν τα μέχρι πρότινος απόμακρα πεδία που διέπουν την έρευνα των πολύπλοκων συστημάτων.
Ο στόχος αυτός είναι σχετικά αμφιλεγόμενος στην ερευνητική κοινότητα: πολλοί δεν πιστεύουν ότι είναι ρεαλιστικός ή εφικτός,
αλλά παραμένει το Ιερό Δισκοπότηρο για κάποιους.
Στα μαθήματά μας, θα ακούσουμε διάφορους ειδικούς της πολυπλοκότητας πάνω στις προοπτικές μιας τέτοιας θεωρίας
και πιθανόν να ακούσετε πολλές διαφορετικές γνώμες.
Στο τέλος, τι μεθοδολογίες χρησιμοποιούν οι επιστήμονες των πολύπλοκων συστημάτων στη δουλειά τους;
Ιδού ο επιστήμονας μας των πολύπλοκων συστημάτων.
Οι επιστήμονες του τομέα των πολύπλοκων συστημάτων συνδυάζουν την πειραματική με τη θεωρητική εργασία,
και με αυξανόμενο ρυθμό την καλούμενη τρίτη επιστημονική μεθοδολογία: την προσομοίωση μέσω υπολογιστών.
Στα μαθήματά μας, θα εξετάσουμε όλα τα είδη μεθόδων, αλλά θα εστιάσουμε κυρίως στην υπολογιστική προσομοίωση πολύπλοκων συστημάτων.